

 Народно читалище „Н.Й.Вапцаров-1928”

гр.Пловдив,кв.Прослав,ул.”Ел.Пелин”№ 42

тел. 032 240 053 , vaptsarov.nikola@abv.bg

 *ГОДИШНА ПРОГРАМА*

 *ЗА РАЗВИТИЕ НА ЧИТАЛИЩНАТА ДЕЙНОСТ на НАРОДНО ЧИТАЛИЩЕ*

 *„Никола Вапцаров-1928”*

 *ПЛОВДИВ*

 *2021 год.*

 Годишната программа за развитие на читалищната дейност през 2021 г. е съобразена с изискванията на чл.26 а, ал.2 от Закона за народните читалища.

 Народно читалище „Никола Вапцаров-1928.” е единствената културна институция на територията на кв.Прослав, район „Западен”. В квартала има уникално съхранена система на живот, свързана с културата и традициите. Наред с традиционните усилия за разширяване съдържателния и социален обхват на дейност, читалище „Никола Вапцаров-1928 г.” откликва и на предизвикателствата на новото време: преосмисляне и пренасочване на читалищната дейност към съвременните изисквания – нови дейности, технологично обновяване, търсене на нови форми на самоиздръжка и финансиране.

 **Основни приоритети.**

1. Запазване ролята на читалището като устойчива културна институция със специфична мисия за съхранение и развитие на традиционните ценности на нацията и дълбока взаимовръзка с миналото, с традициите, с образователния процес, културата и благотворителността.
2. Превръщане на читалището в съвременен културно-информационен център, предоставящ необходимия набор от услуги за гражданите и бизнеса.
3. Осигуряване на равнопоставеност при достъпа до информация.
4. Подобряване на материалната база
5. Развитие на управленския капацитет и управленска практика на читалищните организации
6. Превръщане на читалището в реална структура на гражданското общество
7. Партньорство с институции, бизнес и организации при формиране и реализиране на цялостната културна политика на гр.Пловдив и в частност на квартала ни.

 Читалището обслужва население от 6500 жители.Това предопределя и разнообразието от дейности, които притежава, обхващащи различни възрастови групи.

 **А. ОСНОВНИ НАПРАВЛЕНИЯ И ПРИОРИТЕТНИ ЗАДАЧИ В ЧИТАЛИЩНАТА ДЕЙНОСТ ПРЕЗ 2021 ГОДИНА**

 **І. БИБЛИОТЕЧНА ДЕЙНОСТ**

 Това е една от основните дейности за читалището като културна институция, която съдейства за  развитието на обществото, като осигурява достъп до многобройни и разнообразни сфери на знание, информация, идеи и мнения, реализира концепцията за учене през целия живот, удовлетворява потребностите на отделната личност и създава възможности за нейното развитие. Изпълнявайки тези функции, читалищната библиотека играе важна роля за развитието на демократичното общество.

 Приоритет на библиотеката и през предстоящата година ще бъде:

* Информационното обслужване чрез новите електронни средства и методи на работа за бърза и компетентна информация на потребителите от квартал Прослав.
* Задържането на дългогодишните читатели и привличането на нови чрез различни форми на разгласа – афиши, анкети и пр.
* Планира се да бъде продължена традицията ежегодно първокласниците да получават безплатен едногодишен абонамент за библиотечен достъп.
* Ще продължи традиционната работа на библиотеката – читателски книгообмен, Internet-справки, като възможност за неограничен достъп до информация.
* Индивидуална и групова работа с различни читателски групи, читателска клубна дейност, културни мероприятия.
* Ежегодно участие с проекти за закупуване на нови книги.

**ІІ. КЛУБНА И КРЪЖОЧНА ДЕЙНОСТ**

 Читалището има добре развита клубна дейност. Тя включва:

* Кръжоци
* Лятна работилница „Сръчковци”
* Клубове
* Клуб „Млад фотограф”
* Дамски литературен клуб
* Клуб „Българче”
* Ателиета
* Арт ателие „клошАРТ”

 През предстоящата 2021 година ще продължат традиционните сбирки и мероприятия на клубовете. И през тази година се планира организирането на чествания на бележити дати и събития, възпроизвеждане на обичаи, литературно – музикални изпълнения и изложби, посещения на социални домове в града. В читалището ще продължи ежемесечното организиране на мероприятия, които правят живота на жителите от квартала по-разнообразен и осмислен.

**ІІІ. ЛЮБИТЕЛСКО ТВОРЧЕСТВО**

 И през 2021г. в читалище „Н.Й.Вапцаров-1928”съществуват и развиват дейност различни по своя обхват любителски формации. Фолклорни състави – танцови , изобразително и приложно изкуство. Засилен интерес се наблюдава и към музикалната школа, в която се изучава пиано и гайда. През последните години към читалището функционира и лятна занималня.

И в това направление по отношение на възрастовия показател се забелязва тенденцията на основно присъствие на младото поколение – предимно деца и младежи в учаща се възраст., Планира се същите да продължат своите участия в районен, общински и национален мащаб. През 2021 година ще продължи активността на читалището в редица общоградски мероприятия на Общинския читалищен съвет, НБ „Иван Вазов”, празници на книгата, Денят на българската просвета и култура и на славянската писменост, Денят на народните будители и др.

 Към читалището работят 4 любителски колектива :

* детска танцова формация за български народни танци с 18 участника,
* младежки танцов колектив – български народни танци с 16 участника,
* детски колектив за изобразително изкуство с 20 участника и
* детски колектив за приложно изкуство с 15 участника.

ІV. ШКОЛИ

 Музикална школа с класове:

- Гайда – 10 ученика

- Пиано – 6 ученика

 За следващата година Настоятелството планира извършване на ремонтни дейности в сградата, като се използват финансови средства от собствени приходи, защитени проекти и допълващи субсидии.

**КУЛТУРЕН КАЛЕНДАР**

**на народно читалище „Н.Й.Вапцаров-1928” за 2021 година**

|  |  |
| --- | --- |
| **Месец** | **Събитие** |
| Януари | Литературен салон - Творчеството на Стоян Михайловски - 165 г. от рождението на писателя – „Върви, народе възродени” |
|   |  Конкурс - Рисунка върху стъкло на зимна тематика |
|   | Презентация – 170 год. от рождението на Тодор Каблешков – „С духа на революционера” |
| Февруари | Да напишем писмо, стих, есе за обич – литературен конкурс във връзка с Деня на на влюбените |
|   | Поетично кафене - "Вино и любов" |
|   | „На гости в библиотеката” – литературни четения с творчеството на Киплинг – „Книга за джунглата” , „Приказки”/ по програма „Обществените библиотеки като образователна среда”/ |
| Март | Организиране на творческа среща с читалищни самодейци по случай Деня на любителското художествено творчество |
|   | Пролетен празничен цикъл - открити уроци и творческа работилница. |
|   | Литературен салон - „Книга с автограф” – среща с авторката Магдалена Манчева |
|   |   Вечер на интимната лирика и музикаДетско утро – „Вълшебствата на Братя Грим” |
| Април | Седмица на детската книга и изкуствата задеца – изложба на  детски рисунки  на любими приказни героии срещи с хора на изкуството творящи за деца |
|  | Маратон на четенето /по програма/ |
|   | „Моята баба във виртуалното пространство” – първи стъпки за работа с компютър – деца помагат на възрастни |
|   | Конкурс за рисунка „Минало, настояще,бъдеще на моя роден край”/по проект „квАРТалът” |
|  | Весел Великден – изложба на Школата по приложно изкуство |
|  | Отбелязване Световен ден на книгата и авторското право |
| Май |  „Хоро се вие” -Традиционен народен събор-курбан в кв. Прослав |
|   | Ден на Европа – викторина с ученици |
|   | Ден на славянската писменост и българската просвета и култура- участие на любителските колективи в празничния концерт на пловдивските читалища |
|   | Как да опознаем децата? Разговор с деца на тема – Какво обичам да правя в свободното си време? – с психолога Анета Георгиева. |
| Юни | "Децата на Прослав пеят, танцуват, играят и рисуват" - традиционен квартален празник за децата посветен на 1 юни. |
|   | Детско утро "Чичовите стихчета" - по случай 155 год. от рождението на детския поет Чичо Стоян |
|   | Празник на детските таланти – годишен концерт на танцовите колективи и изложба на колективите по изобразително и приложно изкуство  във връзка със закриване на творческия сезон |
| Юли | "Ваканция в читалището" - инициатива за повишаване на читателския интерес-литературни четения на книги по списък, подредба на изложбени кътове, викторини , читалня на открито и др. развлекателни занимания по плана на библиотеката,лятно училище за деца от началния курс. |
|   | Занимания в лятна работилница "Сръчковци" |
|  Септември | "квАРТалът" - през погледа на фотолюбителите - традиционен фотоконкурс на младия фотолюбител |
| Октомври | Старт на творчески сезон 2021/2022 г. – „Да опазим, съхраним и предадем” – начало на дейността на любителските състави, школи, клубове и курсове |
|   | Краеведска среща „Миналото на родния край – послание към бъдещето” |
|   | Детски пленер по живопис „Есен” |
|   | Един учебен час в библиотеката -„Матилда” Роалд Дал- „Веселите истории на Пателанчо и неговите другари” Ран Босилек |
| Ноември |  „Вам будители народни” – концерт посветен на народните будители |
|   |  Вечер посветена на Деня на християнското семейство  |
|  | Викторина „Познаваме ли историята на Прослав” |
|   | Един учебен час в библиотеката-„Приключенията на Пинокио” – Карло Колоди |
| Декември | Литературен салон - с творчеството на Никола Вапцаров |
|  | Коледна работилница |
|   | Коледна изложба-базар на сурвачки и коледни подаръци изработени в  |
|   | „ Коледа е” – вечер на любовната лирика |
|   | "Да е честита и спорна" традиционно общоквартално посрещане на Нова година |

Забележка: Календарът е отворен и може да бъде променян и допълван!

Изготвил

Секретар НЧ:………………………………….

 / Цв.Венкова /

 Народно читалище „Н.Й.Вапцаров-1928”

гр.Пловдив,кв.Прослав,ул.”Ел.Пелин”№ 42

тел. 032 240 053 , vaptsarov.nikola@abv.bg

НАРОДНО ЧИТАЛИЩЕ “Н.Й.ВАПЦАРОВ-1928”

ГР.ПЛОВДИВ,КВ.ПРОСЛАВ

ДОКЛАД

ЗА ОСЪЩЕСТВЕНИТЕ ЧИТАЛИЩНИ ДЕЙНОСТИ ПРЕЗ 2020 ГОДИНА

 В една трудна и изпълнена с предизвикателства година, Настоятелството и екипът на народно читалище “Н.Вапцаров-1928”се постара да съобрази своята дейност и да реализира максимума от поставените основни цели и задачи за 2020 година, ,а именно:

* разширихме съдържателния и социалния обхват на читалищната дейност за привличане на по-широк кръг от населението на квартала
* разширяване ролята и дейността на читалището в отговор на новите потребности на населението
* активизиране на обществения интерес към читалището и неговата дейност
* изграждане на добро и ефективно партньорство с местната власт
* партниране с други читалища от региона за оптимизиране на дейността ни
* технологично обновяване на читалищната дейност на базата на защитени проекти и програми
* обучение за придобиване на умения и професионална квалификация

 І. ОСНОВНИ НАПРАВЛЕНИЯ И ДЕЙНОСТИ

1. БИБЛИОТЕЧНА ДЕЙНОСТ

 НЧ “Н.Вапцаров” поддържа общодостъпна библиотека с читалня и е единствената общодостъпна библиотека на територията на квартала с население от 6550 жители.

Книжният фонд на библиотеката е на 100 % свободен достъп. Броят на библиотечните единици във фонда през 2020 год . наброява 14222 т. литература.

 Ежегодно фондът се попълва с нова литература чрез участие в обявени от МК програми за попълване на библиотечния фонд, собствени средства и дарения.

 Библиотеката е включена в програмен продукт „АБ” който облекчава работата на библиотекаря и подобрява информационното обслужване.

Новонабавената литература за периода е в размер на 465 тома..Читателите през годината са 299, а раздадените библиотечни материали 13754.

 Техническото оборудване на библиотеката позволява читателски търсения да бъдат изпълнявани не само по традиционния заемен начин и читалня, а да се търсят материали в специализирани портали. Библиотеката е оборудвана с 2 бр. Компютри с неограничена Интернет връзка и копирна апаратура. През тази година беше въведена и нова инициатива „Книга за всеки” – система за патронажно обслужване на възрастни и болни читатели и такива с физически увреждания, както и станалите традиция през лятото срещи „На гости в библиотеката” и „Литературна гостоприемница”.

 През м.юли 2020 г. участвахме и реализирахме проект проект по програма на МК „Българските библиотеки - съвременни центрове за четене и информираност 2020”. Закупена беше литература от наши и чужди автори на обща стойност 4675 лева, а от собствени приходи е закупена литература за 520 лева.

1. КЛУБНА И КРЪЖОЧНА ДЕЙНОСТ. ШКОЛИ И КУРСОВЕ.

Към читалището работят :

* **Музикални школи**
* клас **гайда –** 10 участника

 - индивидуално обучение пиано – 6 ученика

 **- Кръжоци**

 *-* Лятна работилница „Сръчковци” – 15 участника

 **- Клубове**

*-* Клуб „Млад фотограф” - 12 участника

- Дамски литературен клуб – 12 участнички

- Клуб „ Българче”- 10 участника

 **Ателиета**

* Арт ателие „клошАРТ” – 15 участника

 3.ЛЮБИТЕЛСКО ТВОРЧЕСТВО

 В своята традиционна работа читалището предоставя възможност за обучение и творчески изяви на деца, младежи и възрастни, по видове изкуство в различни формации.

 През 2020 г. Към читалището работиха 4 колектива за любителско творчество:

* Детски колектив български народни танци – 14 участника
* Младежки танцов колектив – 16 участника
* Колектив изобразително изкуство – 15 участника
* Колектив приложно изкуство – 18 участника

 За огромно съжаление при създалата се през годината противоепидемична обстановка, любителските ни колективи не успяха да реализират плануваните задачи и участия.

1. РЕМОНТНИ ДЕЙНОСТИ И МАТЕРИАЛНА БАЗА

 Читалището се помещава в самостоятелна, масивна , двуетажна сграда частна общинска собственост със застроена площ от 650 кв.м., предоставена за безвъзмездно ползване от 1999 год. с решение на Общински съвет гр.Пловдив.

 През отчетният период читалище „Н.Й.Вапцаров-1928” извърши неотложни ремонти :

* Циклене на паркет в репетиционната зала
* Частичен ремонт на покривна конструкция
* Смяня ня тапети
1. РАБОТА ПО ПРОЕКТИ

1. Спечелен и реализиран проект към програма „Българските библиотеки – съвременни центрове за четене и информираност 2020**”**
2. Партньорство по проект по Национална програма „Осигуряване на съвременна образователна среда”, модул „Библиотеките като образователна среда
3. КУЛТУРНО-МАСОВА ДЕЙНОСТ

 През 2020 бяха организирани и проведени 23 бр. мероприятия както следва:

|  |  |
| --- | --- |
| Януари | ***Литературен салон - "С творчеството на Недялко Йорданов"***  |
|   | ***Изложба - рисунка върху чадър „Зимна приказка”*** |
| Февруари | ***Литературна гостоприемница – тематично детско утро с*** ***мултимедийна презентация - 100 год. от рождението на Леда Милева*** |
|   | ***Поетично кафене - "Вино и любов"*** |
|   | ***Работилничка за мартеници***  |
| Март | ***Творческа среща с читалищни самодейци по случай Деня на любителското художествено творчество - „Не спирайте да мечтаете”*** |
|   | ***Българската мартеница – символ на здраве и сила” – изложба – базар на мартеници*** |
|   | ***„Жената – извор на вдъхновение и красота” – Вечер на интимната лирика и музика*** |
| Април | ***4 броя – Онлайн „Урок по родолюбие” с „НЕзабравимата България”*** |
| Юни | ***„Пролет...От моя прозорец” – изложба на детски рисунки по случай 1 юни*** |
| Юли | ***"Лято в библиотеката" - инициатива за повишаване на читателския интерес-литературни четения на книги по списък, подредба на изложбени кътове, викторини , читалня на открито и др. развлекателни занимания по плана на библиотеката***. |
|   | ***Занимания в лятна работилница "Сръчковци"*** |
|  Септември | ***„Да попътуваме из спомените” – изложба ИЗБРАНО от най-добрите автори на традиционния фотоконкурс "квАРТалът***"  |
| Октомври |  ***„Когато природата рисува...Есен” - Детски пленер по живопис*** |
|   | ***Занимания в арт ателие „клошАРТ” – рисунка върху тиква*** |
|   | ***Изложба „Есенни парченца” – рисунка върху тиква*** |
| Ноември |  ***Годишна изложба на колективите за изобразително и приложно изкуство*** |
|   | ***„Пандемично, полупразно но...талантливо” – годишна продукция на класовете по ГАЙДА и ПИАНО*** |
|   | ***Онлайн „Урок по родолюбие” с „НЕзабравимата България”***  |
| Декември | ***Занимания в арт ателие „клошАРТ”*** |
|   | ***Коледна изложба-базар на сурвачки и коледни картички изработени в Коледната работилница*** |

 **ФИНАНСИРАНЕ**

–         Субсидия от държавния бюджет за делегирани от държавата дейности

–        Субсидия за дейност от Община Пловдив съгласно чл.26а ал3 от Закон за народните читалища

–         Собствени средства от регламентирана стопанска дейност и членски внос

–         Финансиране от спечелени проекти – „Българските библиотеки – съвременни центрове за четене и информираност 2020”, Национална програма Осигуряване на съвременна образователна среда”, модул „Библиотеките като образователна среда”

–         Дарения

Изготвил

Секретар НЧ:

 / Цв.Гледачева/